Ikke fagligt dygtige nok og lange ventetider er blot noget af det skyts Nordic Medicare har måtte lægge øre til. Nordic Medicare er navnet på firmaet, der drivet lægeklinikken i Pandrup. Der var ikke nok praktiserende læger, og da daværende lovgivning ikke tillod regionen at drive klinikken mere end to år, måtte de finde nogle andre til det. Det blev så Nordic Medicare, der lige siden, de overtog i 2015, har været udsat for massiv kritik. Regionsrådsmedlem Per Larsen fra de konservative sagde mandag til TV2 Nord, at han ønsker klinikken lukket. Jammerbugt Kommunes borgmester Mogens Gade fortæller, at de på borgerservice får mange henvendelser fra folk, der er utilfredse med den behandling, de får. Det har nu fået Region Nordjylland til at afholde et møde med firmaet for at drøfte, hvordan de fremadrettet kan gribe klinikken an. Her fik Nordic medicare at vide, at de efter den lange række af klager skal stramme op. -Det der var vigtigt for os, var at få genskabt tilliden til klinikken, siger Henrik Sprøgel, konst. Direktør, Region Nordjylland Efter at der i den seneste tid har været klager over Nordic Medicares klinik i Pandrup og problemer med at komme i kontakt med dem og få en tid, har regionen bedt dem om at gøre det bedre. - Antallet af patienthenvendelser gør indtryk. Vi tager henvendelserne seriøst, og vi forholder os til alle henvendelser, siger Ninni Lodahl Gjessing, fungerende regionsrådsformand i Region Nordjylland. Regionen planlægger også uanmeldte besøg hos klinikken for at observere, hvordan den drives. - På baggrund af mødet med klinikken er der indgået en række aftaler, som skal sikre, at patienterne får det tilbud, de har krav på i henhold til kontrakten med Nordic Medicare. Dette er første skridt i retning af at sikre, at klinikken formår at genoprette tilliden til patienterne. Og vi vil følge udviklingen tæt, siger Ninni Lodahl Gjessing, fungerende regionsrådsformand i Region Nordjylland. Nordic Medcare skal løbende dokumentere, at de overholder aftale med regionen. Klinikken i Pandrup har tilmeldt knap 8800 patienter.

Referat:
Onsdag eftermiddag afholdt Region Nordjylland et møde med Nordic Medicare ovenpå den store kritik, der har været af lægeklinikken i Pandrup.